**Freamăt**

*Cornelia Georgescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Freamăt de şoapte

Se zbate-n uitare;

Ziuă şi noapte,

Lună şi soare...

Ocean de cuvinte,

Izvor nesecat,

Zburdă prin minte,

Pe drum neumblat.

Petale de gânduri

Visând nemurire;

Suflet în rânduri,

Rămas amintire.

Călător printre stele

Pe aripi de vis;

Gânduri rebele

Plutind spre abis.

Om visător,

De neînţeles;

Frumos, iubitor

Se scaldă în vers...

Erou ne-nfricat

De timpuri uitat;

Se avântă în zbor

Spre viitor...